న్యూఢిల్లీ: భారత్-పాకిస్తాన్ సరిహద్దుల్లో బంకర్ల నిర్మాణం వేగవంతం చేయాలని కేంద్ర ప్రభుత్వం నిర్ణయించింది.  జమ్మూ కశ్మీర్లోని సరిహద్దు ప్రాంతంలో నివసిస్తున్న ప్రజల భద్రతను దృష్టిలో పెట్టుకుని పెద్దఎత్తున బంకర్లు నిర్మించనున్నారు. సరిహద్దు ప్రాంత అభివృద్ధి కార్యక్రమం (బీఏడీపీ) కింద నియంత్రణ రేఖ, అంతర్జాతీయ సరిహద్దుకు పది కిలోమీటర్ల పరిథిలో ప్రత్యేక ప్రాజెక్టులు చేపట్టనున్నారు. ఇందుకోసం ఇప్పటికే కేంద్ర ప్రభుత్వంతో పాటు మెహబూబా ముఫ్తీ నేతృత్వంలోని జమ్మూ కశ్మీర్ ప్రభుత్వం అంగీకారానికి వచ్చాయి. కేంద్ర హోమంత్రి రాజ్నాథ్ సింగ్, సీఎం మెహబూబా ముఫ్తీల మధ్య గురువారం జరిగిన సమావేశం అనంతరం ఈ నిర్ణయం తీసుకున్నారు. శత్రు సైన్యం కాల్పులకు తెగబడినప్పుడల్లా భారీ ఆస్తినష్టం, ప్రాణ నష్టం జరుగుతుండడంతో.. స్థానిక ప్రజలకు ఆశ్రయం కల్పించేందుకు ప్రభుత్వం యుద్ధప్రాతిపదికన సురక్షిత బంకర్లు నిర్మించాలని నిర్ణయించింది.
newdhilly: bharat-pakistan sarihaddullo bankarla nirmaanam vegavantam cheyalani kendra prabhutvam nirnayinchindi.  jammoo kashmeerloni sarihaddu praantamlo nivasistunna prajala bhadratanu drushtilo pettukuni peddaettuna bankarlu nirminchanunnaaru. sarihaddu praanta abhivruddhi kaaryakramam (badp) kinda niyantrana rekha, antarjaatiiya sarihadduku padi kilometerla parithilo pratyeka praajektulu chepattanunnaru. indukosam ippatike kendra prabhutvamto paatu mehbuba mufti netrutvamloni jammoo kashmir prabhutvam angikaaraaniki vachayi. kendra homantri rajnath sing, cm mehbuba muftiila madhya guruvaram jarigina samavesam anantaram ee nirnayam teesukunnaru. shatru sainyam kaalpulaku tegabadinappudalla bhari aastinashtam, praana nashtam jarugutundadamto.. sthaanika prajalaku aashrayam kalpinchenduku prabhutvam yuddhapraatipadikana surakshita bankarlu nirminchaalani nirnayinchindi.